Boererate.com: Vis geassosieer met 'n hoër IK en beter slaap
Vis geassosieer met 'n hoër IK en beter slaap
Kinders wat minstens een keer per week vis eet, slaap beter en het IK-tellings wat gemiddeld 4 punte hoër is as diegene wat minder gereeld of glad nie vis eet nie.
Heelwat studies het alreeds 'n verband getoon tussen omega-3's, die vetsure in baie soorte vis, en verbeterde intelligensie, sowel as omega-3's en beter slaap. Maar die verband is nog nie voorheen bevestig nie.
Navorsing deur die Universiteit van Pennsylvania het nou 'n verband gevind en beklemtoon ook die belangrikheid van slaap. 541 kinders is in die studie betrek.
Die navorsers het voorgestel dat kinders op 'n jong ouderdom blootgestel word aan vis. Kinders is sensitief vir vreemde reuke en as hulle nie vroeg aan vis gewoond raak nie, kan hulle deur die reuk afgesit word.